ส่วนที่ 2

การจัดการ และการกำกับดูแลกิจการ

7. ข้อมูลหลักทรัพย์และผู้ถือหุ้น

ทุน

บริษัทมีทุนจดทะเบียน 330 ล้านบาท เรียกชำระแล้ว 269,055,800 บาท แบ่งเป็นหุ้นสามัญ
26,905,580 หุ้น มูลค่าหุ้นละ 10 บาท ทั้งนี้บริษัท มีการจดทะเบียนลดทุนจาก 250 ล้านบาทเป็น
220 ล้านบาท เมื่อวันที่ 28 กันยายน 2553 และจดทะเบียนเพิ่มทุนเป็น 330 ล้านบาท เมื่อวันที่
22 ตุลาคม 2553

ถือหุ้น

รายชื่อผู้ถือหุ้นรายใหญ่ 10 รายแรก ณ วันที่ 19 มีนาคม 2557

ชื่อ/สกุล จำนวนหุ้นที่ถือ ร้อยละของทุนที่จดทะเบียน

1.น.ส. เพียงใจ หาญพาณิชย์ 9,291,867 34.535

2. น.ส. สุดา อัศวโภคิน 1,711,200 6.360

3. นาย ทรงพล อัศวโภคิน 1,642,800 6.106

4. นาย บุญทรง อัศวโภคิน 1,390,804 5.169

5. นาง นงนิตย์ ศรีเสาวชาติ 1,334,000 4.958

6. นาย วีระศักดิ์ ศิริวงศ์รังสรร 1,080,672 4.017

7. นาย นำชัย นำชัยศิริ 1,076,800 4.002

8. นาย วีระชัย ศิริวงศ์รังสรร 1,015,000 3.772

9. นาย วิศิษฏ์ บูรพาธนะ 709,154 2.636

10.นาง วราณี เสรีวิวัฒนา 639,400 2.375

ผู้ถือหุ้นอื่นๆ 7,013,883 26.070

นโยบายการจ่ายเงินปันผล

บริษัทมีนโยบายจ่ายเงินปันผล ปีละ 1 ครั้ง โดยกำหนดจ่ายในอัตราไม่เกินร้อยละ 50
ของกำไรสุทธิ

8.โครงสร้างการจัดการ

บริษัทมีโครงสร้างกรรมการประกอบด้วยคณะกรรมการ 3 ชุด ประกอบด้วย คณะกรรมการบริษัท
คณะกรรมการบริหาร และคณะกรรมการตรวจสอบ
โดยคณะกรรมการแต่ละชุดมีขอบเขตและอำนาจหน้าที่ดังนี้

ขอบเขตอำนาจหน้าที่ของคณะกรรมการ

กฎหมายบริษัทมหาชนกำหนดว่ากรรมการทุกคนจะต้องรับผิดร่วมกันในกรณีที่มีความเสียหายใดๆ
เกิดกับบริษัท ผู้ถือหุ้น และบุคคลซึ่งเกี่ยวข้องกับบริษัท
และในบางกรณีอาจต้องมีความรับผิดทางอาญาด้วย หน้าที่รับผิดชอบที่สำคัญของคณะกรรมการมีดังนี้

1.  ปฏิบัติหน้าที่ให้เป็นไปตามกฎหมาย
    วัตถุประสงค์และข้อบังคับของบริษัทด้วยความซื่อสัตย์สุจริตและระมัดระวังผลประโยชน์ของบริษัท

2.  ตัดสินใจกับนโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ
    และงบประมาณ และดูแลให้มีการปฏิบัติตามแผนงาน

3.  ติดตามและประเมินผลการปฏิบัติงานของฝ่ายจัดการอย่างสม่ำเสมอ
    รวมถึงการกำหนดค่าตอบแทนและทบทวนการวางแผนการสืบทอดงาน

4.  ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
    รวมทั้งดูแลให้มีการจัดการความเสี่ยงและระบบควบคุมภายในที่เหมาะสม

5.  ดูแลและจัดการแก้ปัญหาความขัดแย้งทางผลประโยชน์
    รวมทั้งการใช้สินทรัพย์ของบริษัทในทางมิชอบและการกระทำที่ไม่ถูกต้องในรายการระหว่างบุคคลที่เกี่ยวโยงกัน

6.  ให้ความมั่นใจว่าโครงสร้างและวิธีปฏิบัติต่างๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลที่เหมาะสม
    และทำการเปลี่ยนแปลงเมื่อจำเป็น

  ขอบเขตอำนาจหน้าที่ของคณะกรรมการตรวจสอบ

1.  สอบทานรายงานทางการเงิน ระบบการควบคุมภายใน การตรวจสอบภายใน

2.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์

3.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

4.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงหรือขัดแย้งทางผลประโยชน์

5.  จัดทำรายงานการกำกับดูแลกิจการของคณะกรรมการตรวจสอบ

6.  ปฏิบัติหน้าที่อื่นใดตามที่ได้รับมอบหมายจากคณะกรรมการของบริษัท

8.1 คณะกรรมการบริษัท

1. นางสาวเพียงใจ หาญพาณิชย์ ตำแหน่ง ประธานกรรมการและกรรมการผู้จัดการ

2. นายวีระศักดิ์ ศิริวงศ์รังสรร ตำแหน่ง กรรมการบริหาร

3. นายวีระชัย ศิริวงศ์รังสรร ตำแหน่ง กรรมการ

4. นางสินี ศิริสัมพันธ์ ตำแหน่ง กรรมการ

5. นายณัฐพล อัศวโภคิน ตำแหน่ง กรรมการ

6. นางโชติมา สัชฌุกร ตำแหน่ง ประธานกรรมการตรวจสอบ และกรรมการอิสระ

7. นายประสิทธิ์ จิตธรรมสถาพร ตำแหน่ง กรรมการตรวจสอบและกรรมการอิสระ

8. นายทรงเกียรติ มธุพยนต์ ตำแหน่ง กรรมการตรวจสอบและกรรมการอิสระ

คณะกรรมการตระหนักถึงความสำคัญของความถูกต้องและเชื่อถือได้ของงบการเงิน
จึงได้จัดทำรายงานแสดงความรับผิดชอบของคณะกรรมการต่อรายการทางการเงิน
รวมถึงรายการต่างๆ ที่สำคัญ ตามแนวทางที่ตลาดหลักทรัพย์แห่งประเทศไทยได้กำหนดไว้

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นางสาวเพียงใจ หาญพาณิชย์
และนายวีระศักดิ์ ศิริวงศ์รังสรร ลงลายมือชื่อผูกพันบริษัทและประทับตราบริษัท

กรรมการบริหาร

นางสาวเพียงใจ หาญพาณิชย์

ตำแหน่ง ประธานกรรมการและกรรมการผู้จัดการ

หมายเหตุ

-   เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

-   เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

นายวีระศักดิ์ ศิริวงศ์รังสรร

ตำแหน่ง กรรมการบริหาร

หมายเหตุ

-   เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

-   เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

นายวีระชัย ศิริวงศ์รังสรร

ตำแหน่ง กรรมการ

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

นางสินี ศิริสัมพันธ์

ตำแหน่ง กรรมการ

การฝึกอบรม

-   Director Accreditation Program : Governance training for listed
    company director (DAP),IOD Class 70/2008

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

นายณัฐพล อัศวโภคิน

ตำแหน่ง กรรมการ

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

นางโชติมา สัชฌุกร

ตำแหน่ง กรรมการอิสระและประธานกรรมการตรวจสอบ

การฝึกอบรม

  - Director Accreditation Program : Governance training for listed
  company director (DAP),IOD Class 27/2004

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

- เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

นายประสิทธิ์ จิตธรรมสถาพร

ตำแหน่ง กรรมการอิสระและกรรมการตรวจสอบ

การฝึกอบรม

-   Director Accreditation Program : Governance training for listed
    company director (DAP),IOD

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

- เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

นายทรงเกียรติ มธุพยนต์

ตำแหน่ง กรรมการอิสระและกรรมการตรวจสอบ

การฝึกอบรม

-   Director Accreditation Program : Governance training for listed
    company director (DAP),IOD Class 81/2009

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

- เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

8.2 ผู้บริหาร

รายชื่อผู้บริหารของโรงแรม

1.  นายอาทิตย์ ไวทยาพัธน์ ตำแหน่ง ผู้จัดการโรงแรมแมนดาริน

2.  นายเขมรัฐ เทพพรม ตำแหน่ง ผู้ช่วยผู้จัดการโรงแรมแมนดาริน

3.  นางสาวจิราภรณ์ จิตภิรมย์ ตำแหน่ง เลขานุการบริษัทและผู้จัดการฝ่ายบัญชี

4.  นางสาวนภัสกมล ขุมทอง ตำแหน่ง ผู้จัดการฝ่ายการเงิน

5.  นายชาตสุธา ไกวัลนนท์ ตำแหน่ง ผู้อำนวยการการฝ่ายขายและการตลาด

6.  นางสาวสิริกุล ไกรบุญ ตำแหน่ง ผู้จัดการฝ่ายประชาสัมพันธ์

อำนาจหน้าที่ของฝ่ายบริหารดูแล และรับผิดชอบแผนกต่างๆ
ของบริษัทตามนโยบายและพัฒนาการให้บริษัทเจริญรุ่งเรืองโดยบริหารงานแบ่งออกเป็นฝ่ายต่างๆ

อำนาจหน้าที่ของฝ่ายบริหารดูแล และรับผิดชอบแผนกต่างๆ ของบริษัทตามนโยบาย
และพัฒนาการให้บริษัทเจริญรุ่งเรืองโดยบริหารงานแบ่งออกเป็นฝ่ายต่างๆ

ค่าตอบแทนผู้บริหาร

ค่าตอบแทนผู้บริหารประจำปี 2556 เป็นจำนวนเงินรวม 4,816,384.71 บาท
เป็นไปตามกระบวนการพิจารณาค่าตอบแทนเบื้องต้นที่เหมาะสม
โดยคำนึงถึงผลประกอบการของบริษัทและผลการดำเนินงานของผู้บริหารแต่ละท่าน

8.3 เลขานุการบริษัท

นางสาวจิราภรณ์ จิตภิรมย์ ได้รับการแต่งตั้ง เมื่อ วันที่ 24 กุมภาพันธ์ 2555
โดยคุณสมบัติของผู้ที่ดำรงตำแหน่งเลขานุการบริษัทปรากฎในเอกสารแนบ 1

ตำแหน่ง เลขานุการบริษัทฯ

หมายเหตุ

- เข้าประชุมคณะกรรมการบริษัท ปี 2556 จำนวน 2 ครั้ง จากทั้งหมด 2 ครั้ง

- เข้าประชุมคณะกรรมการตรวจสอบ ปี 2556 จำนวน 4 ครั้ง จากทั้งหมด 4 ครั้ง

8.4 ค่าตอบแทนกรรมการ

+--------+---------+---------+-------+----------+-------+------------+
|        | ปี 2556  |         | ปี     |          | ปี     |            |
|        |         |         | 2555  |          | 2554  |            |
+--------+---------+---------+-------+----------+-------+------------+
|        | จ       | จำนว    | จำน   | จำน      | จำน   | จ          |
|        | ำนวนราย | นเงินรวม | วนราย | วนเงินรวม | วนราย | ำนวนเงินรวม |
|        |         |         |       |          |       |            |
|        |         | (บาท)   |       | (บาท)    |       | (บาท)      |
+--------+---------+---------+-------+----------+-------+------------+
| เบ     | 8       | 1,      | 8     | 1        | 8     | 1,656,000  |
| ี้ยประชุม |         | 620,000 |       | ,710,000 |       |            |
+--------+---------+---------+-------+----------+-------+------------+

การประชุมคณะกรรมการ

ในปี 2556 มีการประชุมคณะกรรมการสม่ำเสมอ
เป็นการประชุมพิจารณาผลการดำเนินงานประจำไตรมาสและประจำปี และเรื่องอื่นๆ
กรรมการเข้าร่วมประชุมครบองค์ประชุมตามข้อบังคับของบริษัท
โดยประธานกรรมการเป็นผู้ออกหนังสือนัดประชุม
และแจ้งวาระของการประชุมล่วงหน้าก่อนการประชุม มติของที่ประชุมได้บันทึกเป็นลายลักษณ์อักษร

คณะอนุกรรมการ

คณะกรรมการตรวจสอบ มีวาระการดำรงตำแหน่งคราวละ 2 ปี ประกอบด้วยกรรมการ 3 ท่าน
ทุกท่านเป็นกรรมการที่เป็นอิสระ ดังรายชื่อ ต่อไปนี้

1. นางโชติมา สัชฌุกร ประธานกรรมการตรวจสอบและกรรมการอิสระเป็นผู้มีความรู้

และประสบการณ์ในการสอบทานงบการเงินของบริษัท

2. นายประสิทธิ์ จิตธรรมสถาพร กรรมการตรวจสอบและกรรมการอิสระ

3. นายทรงเกียรติ มธุพยนต์ กรรมการตรวจสอบและกรรมการอิสระ

กรรมการตรวจสอบมีการประชุมสม่ำเสมอ ในปี 2556 และรายงานต่อคณะกรรมการบริษัท

คณะกรรมการตรวจสอบมีหน้าที่พิจารณาและดำเนินการ

1. สอบทานให้บริษัท มีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิผล

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์

4. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5. พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงหรือขัดแย้งกันให้ถูกต้อง

6. จัดทำรายงานการกำกับดูแลกิจการของคณะกรรมการตรวจสอบ

7. ปฏิบัติการอื่นใดตามที่คณะกรรมการของบริษัทมอบหมาย

ระบบการตรวจสอบและการควบคุมภายใน

บริษัทได้ให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทและสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สินทำให้ทราบจุดอ่อนเพื่อป้องกันไม่ให้เกิดการทุจริต
หรือการดำเนินการที่ผิดปรกติอย่างมีสาระสำคัญ

ในการนี้ คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้
ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีแล้ว
คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชี่อมั่นอย่างมีเหตุผลต่อความเชื่อถือได้ของงบการเงินของบริษัท
ณ วันที่ 31 ธันวาคม 2556

ความสัมพันธ์กับผู้ลงทุน

คณะกรรมการบริษัทให้ความสำคัญต่อการเปิดเผยข้อมูลที่มีความโปร่งใสโดยวางนโยบายให้ฝ่ายบริหารดำเนินการในเรื่องเกี่ยวกับการเปิดเผยข้อมูล
ทั้งข้อมูลทางการเงินและข้อมูลสำคัญที่มีผลกระทบต่อราคาหลักทรัพย์ของบริษัทซึ่งเน้นให้มีความครบครัน
ถูกต้อง เผยแพร่อย่างทั่วถึง และทันต่อเวลา เพื่อให้ผู้ลงทุนและผู้ที่เกี่ยวข้องได้รับทราบ
โดยผ่านช่องทางและสื่อสารเผยแพร่ข้อมูลของตลาดหลักทรัพย์แห่งประเทศไทย ถึงแม้บริษัทฯ
จะไม่ได้จัดตั้งหน่วยงานเฉพาะเพื่อให้บริการข้อมูลและข่าวสารกิจกรรมต่างๆ
แต่บริษัทได้กำหนดบุคคลที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องต้องการ
โดยสามารถติดต่อได้ที่

  นางสาวจิราภรณ์ จิตภิรมย์

เลขานุการบริษัท และผู้จัดการฝ่ายบัญชี

โทรศัพท์ 0-2238-0230 , 083-294-3045

โทรสาร 0-2233-6215

E-mail jiraporn.j@mandarin-bkk.com

8.5 บุคลากร

ณ วันที่ 31 ธันวาคม 2556 บริษัทมีพนักงานจำนวน 160 คน โดยบริษัทได้แบ่งแยกพนักงาน
ออกเป็นแผนกๆ ตามความเหมาะสมและมีจำนวนพนักงานเพียงพอในการปฏิบัติงาน

9. การกำกับดูแลกิจการ

การรายงานการปฏิบัติตามหลักการกำกับกิจการที่ดี

บริษัทได้ตระหนักถึงความสำคัญของหลักการกำกับดูแลกิจการที่ดี
ตามที่ตลาดหลักทรัพย์แห่งประเทศไทยกำหนดให้บริษัทจดทะเบียนใช้เป็นแนวทางในการปฏิบัติ
บริษัทได้ยึดแนวทางการปฏิบัติตามหลักการกำกับดูแลกิจการที่ดี 15 ข้อ ดังนี้

1. นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัทมีความมุ่งมั่น และตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินการของบริษัท
ให้ความสำคัญต่อระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. สิทธิหุ้น : สิทธิและความเท่าเทียมกัน

ผู้ถือหุ้น : สิทธิและความเท่าเทียมกัน
คณะกรรมการบริษัทตระหนักถึงสิทธิของผู้ถือหุ้นในการได้รับข้อมูลของบริษัทที่ถูกต้อง เพียงพอ
ทันเวลา และเท่าเทียมกัน เพื่อประกอบการตัดสินใจในการประชุมผู้ถือหุ้น
ฉะนั้นในการประชุมผู้ถือหุ้นทุกครั้งบริษัทได้จัดส่งหนังสือนัดประชุม
พร้อมเอกสารข้อมูลประกอบการประชุมที่มีรายละเอียดครบถ้วน เพียงพอ
รวมทั้งมีความเห็นของคณะกรรมการในทุกวาระ ต่อนายทะเบียนหลักทรัพย์ของบริษัท
เพื่อจัดส่งให้ถึงมือผู้ถือหุ้นก่อนการประชุมเกินกว่าระยะเวลาที่กำหนดไว้ตามกฎหมาย
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด
นอกจากนี้บริษัทยังได้อำนวยความสะดวกให้แก่ผู้ถือหุ้นในการร่วมประชุมผู้ถือหุ้นโดยจัดเตรียมห้องประชุมที่เข้าถึงได้สะดวก
และมีขนาดเหมาะสมรองรับผู้เข้าร่วมประชุมได้อย่างเพียงพอ
และในกรณีที่ผู้ถือหุ้นไม่สามารถมาร่วมประชุมด้วยตนเอง
ก็สามารถมอบฉันทะให้ผู้อื่นเข้าประชุมและลงมติแทนได้

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทหรือผู้มีส่วนได้เสียภายนอก ได้แก่ คู่แข่ง เจ้าหนี้ ภาครัฐ
และหน่วยงานอื่นๆ ที่เกี่ยวข้อง เนื่องจากบริษัทตระหนักถึงแรงสนับสนุนจากผู้มีส่วนได้เสียต่างๆ
ซึ่งจะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้

4. การประชุมผู้ถือหุ้น

ในการประชุมผู้ถือหุ้นในปี 2556 มีกรรมการเข้าร่วมประชุมครบองค์ประชุม
ซึ่งรวมถึงประธานกรรมการ ประธานกรรมการตรวจสอบ กรรมการตรวจสอบ
ประธานกรรมการบริหาร กรรมการบริหาร กรรมการผู้จัดการ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการบริษัทกำกับดูแล ให้คณะกรรมการบริหารให้บริหารงานบรรลุตามนโยบาย
แผนงานและวัตถุประสงค์ที่ตั้งไว้ โดยรายงานผลการดำเนินงานและวิเคราะห์ผลการดำเนินงานนั้น
เพื่อวางกลยุทธ์ทางธุรกิจทั้งในระยะสั้นและระยะยาว

6. ความขัดแย้งทางผลประโยชน์

นโยบายเกี่ยวกับการใช้ข้อมูลภายในและขั้นตอนเกี่ยวกับการพิจารณาและการเปิดเผยรายการที่เกี่ยวโยงกัน
กรรมการและผู้บริหารของบริษัทจะต้องรายงานการถือหลักทรัพย์ของตนและคู่สมรส
รวมถึงบุตรที่ยังไม่บรรลุนิติภาวะต่อที่ประชุมคณะกรรมการบริษัท
และรายงานการเปลี่ยนแปลงการถือหุ้นตามข้อกำหนดของสำนักงานกำกับหลักทรัพย์และตลาดหลักทรัพย์
กรรมการและผู้บริหารจะต้องไม่นำข้อมูลภายในไปหาประโยชน์ส่วนตัวทั้งทางตรงและทางอ้อม

7. จริยธรรมธุรกิจ

บริษัทได้ดำเนินธุรกิจโดยยึดมั่นบนพื้นฐานของจริยธรรม ความซื่อสัตย์สุจริตและเที่ยงธรรม
ไม่ก่อให้เกิดผลเสียหายใดๆ ต่อสาธารณชน สังคม และประเทศ

8. การถ่วงดุลของกรรมการที่ไม่เป็นผู้บริหาร

กรรมการของบริษัทมี 8 คน ประกอบด้วย ประธานกรรมการและกรรมการผู้จัดการ 1 คน
กรรมการที่เป็นผู้บริหาร 1 คน กรรมการที่ไม่เป็นผู้บริหาร 3 คน
และกรรมการอิสระและกรรมการตรวจสอบ 3 คน กรรมการอิสระมีจำนวน 1 ใน 3
ของคณะกรรมการบริษัท

9. การรวมหรือการแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใดๆ
กับฝ่ายบริหาร

10 ความรับผิดชอบต่อสังคม (Corporate Social Responsibilities : CSR)

ในการดำเนินธุรกิจของบริษัทฯตระหนักเสมอว่า
ผู้ถือหุ้นทุกท่านเป็นเจ้าของบริษัทฯดังนั้นสิ่งที่จะทำให้ผู้ถือหุ้นไว้วางใจ
และมั่นใจในการลงทุนกับธุรกิจของบริษัทฯก็คือการมีนโยบายหรือการดำเนินการที่รักษาสิทธิพื้นฐานที่ผู้ถือหุ้นพึงได้รับอย่างเป็นธรรมตามที่กฎหมายกำหนด
หรือมากกว่านั้น รวมถึงการจัดการที่เหมาะสม มีประสิทธิภาพ และเกิดประสิทธิผลที่ดีที่สุด
เป็นที่ยอมรับจากผู้ลงทุนและผู้เกี่ยวข้องทุกฝ่ายอยู่เสมอ
ซึ่งถือเป็นหนึ่งในความรับผิดชอบต่อสังคมที่บริษัทพึงปฏิบัติ

นับตั้งแต่บริษัท ฯเริ่มเข้าเป็นบริษัทจดทะเบียนในตลาดหลักทรัพย์ บริษัทฯ
ให้ความสำคัญในด้านการกำกับดูแลกิจการที่ดีมาโดยตลอด
โดยกำหนดให้บริษัทฯ“จัดทำนโยบายเกี่ยวกับจรรยาบรรณทางธุรกิจ
ตลอดจนจริยธรรม(อยู่ในกระบวนการดำเนินงาน)ในการประกอบธุรกิจของคณะกรรมการ
ผู้บริหารระดับสูง ฝ่ายจัดการ และพนักงาน ตามระบบการกำกับดูแลกิจการที่ดี
เพื่อเป็นแนวทางปฏิบัติขององค์กรที่ได้มาตรฐานและเป็นแนวทางที่ถูกต้อง”ไว้ในข้อบังคับของบริษัท
ฯรวมทั้งได้กำหนดระเบียบบริษัทว่าด้วยการกำกับดูแลกิจการที่ดีในปี
และจัดทำคู่มือหลักการกำกับดูแลกิจการที่ดีของ บริษัทฯส่งมอบให้กรรมการ
ผู้บริหารและพนักงานทุกคน ลงนามรับทราบ

ต่อมา
คณะกรรมการบริษัทฯจัดให้มีการปรับปรุงเพื่อให้มีความสอดคล้องตามหลักการกำกับดูแลกิจการที่ดีสำหรับบริษัทจดทะเบียนปี
2549 ของตลาดหลักทรัพย์แห่งประเทศไทย และหลักการกำกับดูแลกิจการที่ดีสากลของ The
Organization for Economic Co-Operation and Development (OECD Principles
of Corporate Governance) ในหลักการ 5 หมวด ได้แก่ สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้ส่วนเสีย
การเปิดเผยข้อมูลและความโปร่งใส และความรับผิดชอบของคณะกรรมการ มาเป็นแนวทางหลัก
รวมทั้งเพิ่มเติมหัวข้อการเคารพสิทธิมนุษยชน การเคารพสิทธิในทรัพย์สินทางปัญญา
และการเคารพสิทธิของผู้บริโภค
เพื่อให้เหมาะสมกับสภาพแวดล้อมทางธุรกิจและกฎหมายที่เปลี่ยนแปลงไป
โดยสรุปสาระสำคัญการดำเนินการด้านการกำกับดูแลกิจการเป็น ดังนี้

1 สิทธิของผู้ถือหุ้น

ในฐานะเจ้าของบริษัทฯถือหุ้นย่อมมีสิทธิกำหนดทิศทางการดำเนินธุรกิจของบริษัท
หรือตัดสินใจในเรื่องที่มีผลกระทบอย่างมีนัยสำคัญต่อบริษัท
การประชุมผู้ถือหุ้นจึงเป็นเวทีสำคัญสำหรับผู้ถือหุ้นในการแสดงความคิดเห็นซักถาม
และพิจารณาลงคะแนนเสียงชี้ขาด
และคัดเลือกคณะกรรมการเพื่อทำหน้าที่กำกับดูแลบริษัทแทนผู้ถือหุ้นดังนั้นผู้ถือหุ้นจึงมีสิทธิโดยชอบที่จะเข้าร่วมประชุมผู้ถือหุ้น
มีเวลาเพียงพอสำหรับการพิจารณา และรับทราบผลการประชุม

1) กำหนดการจัดประชุมผู้ถือหุ้น

บริษัทฯ ได้กำหนดให้มีการประชุมสามัญผู้ถือหุ้นปีละครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัทฯและในกรณีที่มีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎเกณฑ์ กฎหมาย ที่ใช้บังคับที่ต้องได้รับการอนุมัติจากผู้ถือหุ้นแล้ว

2) การแจ้งเชิญประชุมล่วงหน้า

ในปี 2556 คณะกรรมการ บริษัทฯ ในการประชุม มีมติให้มีการจัดการประชุมสามัญประจำปีผู้ถือหุ้น
โดยได้เปิดเผยมติการประชุม วันประชุม
และระเบียบวาระการประชุมและแจ้งข่าวประกาศในเว็บไซต์ของตลาดหลักทรัพย์แห่งประเทศไทย
เพื่อให้ผู้ถือหุ้นทราบล่วงหน้าในวันที่คณะกรรมการมีมติก่อนการจัดส่งหนังสือเชิญประชุม โดยบริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหลักทรัพย์ของ
บริษัทฯจะเป็นผู้ดำเนินการจัดส่งหนังสือเชิญประชุมที่มีรายละเอียดวาระการประชุม
ข้อมูลประกอบที่สำคัญและจำเป็นสำหรับการตัดสินใจ/ ความเห็นของคณะกรรมการ
รายงานการประชุมที่ผ่านมาซึ่งมีรายละเอียดครบถ้วน
รายงานประจำปีพร้อมทั้งเอกสารประกอบการประชุม เอกสารที่ต้องใช้ในการมอบฉันทะ
และระบุวิธีการใช้ไว้ชัดเจนตามที่บริษัทฯ กำหนด โดยจัดส่งให้ผู้ถือหุ้นล่วงหน้ามากกว่า 14
วันก่อนวันประชุมผู้ถือหุ้น หนังสือเชิญประชุมส่งออกและได้ทำการประกาศลงในหนังสือพิมพ์รายวัน
ติดต่อกันต่อเนื่องฉบับละ 3 วัน ก่อนวันประชุม 3 วัน
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม

ทั้งนี้ในการประชุมสามัญผู้ถือหุ้น
บริษัทฯได้นำข้อมูลหนังสือเชิญประชุมผู้ถือหุ้นและเอกสารประกอบเปิดเผยใน เว็บไซต์ ของ บริษัทฯ
ล่วงหน้าก่อนวันประชุม

3) การดำเนินการประชุมผู้ถือหุ้น

ก่อนเริ่มการประชุมผู้ถือหุ้นแต่ละครั้ง ประธานที่ประชุมจะแนะนำคณะกรรมการ คณะผู้บริหาร
ผู้สอบบัญชีของบริษัท และที่ปรึกษากฎหมายซึ่งทำหน้าที่เป็นคนกลางให้ที่ประชุมรับทราบ
แล้วจึงชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
บริษัทฯ รวมถึงการใช้สิทธิออกเสียงลงคะแนนในแต่ละวาระอย่างชัดเจน
และเมื่อมีการให้ข้อมูลตามระเบียบวาระแล้ว ประธานฯ
จะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ ถามคำถามในแต่ละวาระ
และให้เวลาอภิปรายอย่างเหมาะสมเพียงพอ จากนั้นประธานฯ
และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม
แล้วจึงให้ที่ประชุมออกเสียงลงมติในวาระนั้นๆ สำหรับวาระการเลือกตั้งกรรมการ
ประธานฯจะดำเนินการให้ผู้ถือหุ้นลงมติเป็นรายบุคคล

ประธานฯ จะดำเนินการประชุมตามลำดับวาระการประชุม
และไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
เว้นแต่ที่ประชุมจะมีมติให้เปลี่ยนลำดับระเบียบวาระด้วยคะแนนเสียงไม่น้อยกว่าสองในสามของจำนวนผู้ถือหุ้นซึ่งเข้าร่วมประชุม
หรือผู้ถือหุ้นซึ่งถือหุ้นรวมกันไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดอาจขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุม
เมื่อที่ประชุมได้พิจารณาระเบียบวาระที่กำหนดไว้เป็นที่เรียบร้อยแล้วตามที่กำหนดไว้ในข้อบังคับของ
บริษัทฯ ทั้งนี้ในการประชุมผู้ถือหุ้นสามัญประจำปี 2556 ไม่มีการเปลี่ยนลำดับระเบียบวาระ
และไม่มีการขอให้ที่ประชุมพิจารณาเรื่องอื่นที่ไม่ได้กำหนดไว้ในที่ประชุมอย่างใด

อนึ่ง ในการประชุมทุกครั้งจะมีการจดบันทึกรายงานการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง
ซึ่งรวมระยะเวลาที่ใช้ในการประชุมผู้ถือหุ้นแต่ละครั้งประมาณ 3 - 4 ชั่วโมง
ถือว่าครบเป็นองค์ประชุมตามพระราชบัญญัติ บริษัทมหาชนจำกัด พ.ศ. 2535 หมวด 7 มาตรา 103
และข้อบังคับของบริษัท หมวด 5 ข้อ 34

4) การเปิดเผยผลการประชุมผู้ถือหุ้น

ในปี 2556 บริษัทฯ ได้จัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์ฯ
และคณะกรรมการตลาดหลักทรัพย์ภายในช่วงเย็นหลังจากเสร็จสิ้นการประชุม
และได้จัดส่งรายงานการประชุมผู้ถือหุ้น ซึ่งจดบันทึกรายงานการประชุมและบันทึกการลงคะแนนเสียง
รวมทั้งข้อซักถามของผู้ถือหุ้นในแต่ละวาระอย่างละเอียดให้ตลาดหลักทรัพย์ฯ และกระทรวงพาณิชย์
คณะกรรมการตลาดหลักทรัพย์ภายในกำหนด 14 วัน รวมถึงเผยแพร่รายงานการประชุม
บนเว็บไซต์ของบริษัท

2. การปฏิบัติต่อผู้ถือหุ้นอย่างเท่าเทียมกัน

บริษัทฯ ปฏิบัติต่อผู้ถือหุ้นแต่ละรายเท่าเทียมกัน
แม้ว่าจะถือหุ้นไม่เท่ากันและมีสิทธิออกเสียงไม่เท่ากันซึ่งเป็นไปตามจำนวนหุ้นที่ถือ
มีสิทธิพื้นฐานในฐานะผู้ถือหุ้นเท่าเทียมกัน โดยไม่คำนึงถึงเพศ อายุ เชื้อชาติ สัญชาติ ศาสนา
ความเชื่อ ฐานะทางสังคม ความพิการ หรือความคิดเห็นทางการเมือง

2.1 การเสนอวาระการประชุมเพิ่มเติมและเสนอชื่อบุคคลเพื่อแต่งตั้งเป็นกรรมการ

บริษัทฯ กำหนดหลักเกณฑ์
รวมทั้งกำหนดขั้นตอนแนวทางการพิจารณาการให้สิทธิผู้ถือหุ้นส่วนน้อยเสนอวาระการประชุมฯ
และ/หรือชื่อบุคคลเพื่อแต่งตั้งเป็นกรรมการล่วงหน้าให้คณะกรรมการ
บริษัทฯพิจารณากำหนดเป็นระเบียบวาระการประชุมสามัญผู้ถือหุ้น
เพื่อให้โอกาสผู้ถือหุ้นมีส่วนร่วมในการกำกับดูแลบริษัท
และการคัดสรรบุคคลที่มีคุณสมบัติเหมาะสมและปฏิบัติหน้าที่ได้อย่างมีประสิทธิภาพเพื่อประโยชน์สูงสุดของผู้ถือหุ้นและผู้มีส่วนได้ส่วนเสียทุกฝ่าย
โดยให้สิทธิผู้ถือหุ้นท่านเดียว หรือหลายท่านที่มีมีสัดส่วนการถือหุ้นขั้นต่ำ ไม่น้อยกว่าร้อยละ 0.1
ของหุ้นสามัญจดทะเบียนทั้งหมด
เสนอวาระการประชุมหรือเสนอชื่อบุคคลที่มีความเหมาะสมเข้าดำรงตำแหน่งกรรมการ บริษัทฯ
ก่อนการประชุมสามัญผู้ถือหุ้นประจำปีในช่วงไตรมาสสุดท้ายของปี

สำหรับการประชุมสามัญผู้ถือหุ้นประจำปี 2556
บริษัทฯได้นำหลักเกณฑ์ดังกล่าวเผยแพร่บนเว็บไซต์ของบริษัท
และแจ้งข่าวประกาศในเว็บไซต์ของตลาดหลักทรัพย์แห่งประเทศไทย
เพื่อให้ผู้ถือหุ้นเสนอวาระการประชุมฯ และ/หรือชื่อบุคคลเพื่อแต่งตั้งเป็นกรรมการล่วงหน้า
อย่างไรก็ตาม ไม่มีผู้ถือหุ้นเสนอวาระการประชุม
และไม่มีการเสนอชื่อบุคคลเสนอแต่งตั้งเป็นกรรมการในระยะเวลาดังกล่าว ซึ่งประธานในที่ประชุม
ได้รายงานต่อที่ประชุมคณะกรรมการบริษัทฯรับทราบแล้ว

2.2 การอำนวยความสะดวกแก่ผู้ถือหุ้นในการประชุมผู้ถือหุ้น

การดำเนินการที่ผ่านมา ในการจัดการประชุมผู้ถือหุ้น ประจำปี 2556
บริษัทฯได้อำนวยความสะดวกให้กับผู้ถือหุ้นทุกราย ด้วยการจัดให้มีเจ้าหน้าที่คอยดูแล ต้อนรับ
ให้ความสะดวกอย่างเพียงพอ ในการลงทะเบียนเพื่อความสะดวกรวดเร็ว
และการจัดให้มีการเลี้ยงรับรองสำหรับผู้ถือหุ้นที่มาร่วมประชุม

แม้ผู้ถือหุ้นส่วนใหญ่ที่มาเข้าร่วมการประชุมสามัญประจำปีของบริษัทฯเป็นคนไทย
และดำเนินการประชุมผู้ถือหุ้นเป็นภาษาไทย แต่บริษัทฯได้จัดทำเอกสารประกอบการประชุมผู้ถือหุ้น
และเอกสารอื่นที่เกี่ยวข้องเป็น 2 ภาษา คือ ภาษาไทยและภาษาอังกฤษ
สำหรับผู้ถือหุ้นชาวไทยและชาวต่างชาติ และจัดทำเว็บไซต์ของ บริษัทฯ เป็น 2 ภาษา
รวมทั้งจัดให้มีพนักงานที่มีความเชี่ยวชาญทางภาษาคอยให้ความสะดวกในการประชุมผู้ถือหุ้น
เพื่อรักษาประโยชน์ และอำนวยความสะดวกในการสื่อสารสำหรับผู้ถือหุ้นชาวต่างชาติ

2.3 การมอบฉันทะ

เพื่อรักษาสิทธิให้ผู้ถือหุ้นที่ไม่สะดวกเข้าประชุม ประจำปี 2556 ด้วยตนเอง
ผู้ถือหุ้นสามารถมอบฉันทะให้ผู้อื่นหรือกรรมการอิสระของ บริษัทฯ
ท่านใดท่านหนึ่งจากกรรมการอิสระที่เข้าร่วมประชุมทั้งหมด
ซึ่งบริษัทฯจะระบุรายชื่อไว้ในหนังสือมอบฉันทะตามแบบที่กระทรวงพาณิชย์กำหนดเพื่อให้เป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข
ทั้งนี้ในกรณีที่ผู้ถือหุ้นมอบฉันทะให้กับผู้อื่นบริษัทฯจะให้สิทธิและปฏิบัติต่อผู้รับมอบฉันทะเสมือนเป็นผู้ถือหุ้นท่านหนึ่ง
นอกจากนี้ บริษัทฯ ได้เปิดเผยแบบหนังสือมอบฉันทะที่แนบ พร้อมทั้งรายละเอียด และขั้นตอนต่างๆ
บน เว็บไซต์ของ ปตท. ล่วงหน้าก่อนวันประชุม 30 วัน
โดยผู้ถือหุ้นสามารถสอบถามข้อมูลเพิ่มเติมได้ทั้งทางโทรศัพท์ หรือช่องทางอื่นๆ เช่น Website,
E-mail เป็นต้น

3. บทบาทต่อผู้มีส่วนได้ส่วนเสีย

บริษัทฯ ได้ให้ความสำคัญในการดูแลและคำนึงถึงผู้มีส่วนได้ส่วนเสียทุกกลุ่ม
ทั้งภายในและภายนอกบริษัท รวมถึงความรับผิดชอบต่อสังคมและสิ่งแวดล้อม
โดยแบ่งกลุ่มผู้มีส่วนได้ส่วนเสียของบริษัทฯออกเป็น 5 กลุ่ม
และกำหนดพันธกิจเป็นเป้าหมาย(อยู่ระหว่างขั้นตอนดำเนิน และวางแผน)
ในการตอบสนองความต้องการของผู้มีส่วนได้ส่วนเสียในแต่ละกลุ่มอย่างสมดุลดังต่อไปนี้

ต่อสังคมและสิ่งแวดล้อม เป็นองค์กรที่ดีของสังคม
ดำเนินธุรกิจที่มีการบริหารจัดการผลกระทบต่อสิ่งแวดล้อมตามมาตรฐานสากล และ
มีส่วนร่วมในการพัฒนาคุณภาพชีวิตที่ดีแก่สังคม และสิ่งแวดล้อม

ต่อผู้ถือหุ้น ดำเนินธุรกิจเชิงพาณิชย์ สามารถสร้างผลตอบแทนที่ดี
และให้มีการขยายธุรกิจให้เติบโตต่อเนื่อง อย่างยั่งยืน

ต่อลูกค้า สร้างความพึงพอใจและความผูกพันแก่ลูกค้าโดยผ่านการนำเสนอ
ผลิตภัณฑ์และบริการที่มีคุณภาพในระดับมาตรฐานสากลด้วยราคาเป็นธรรม

ต่อคู่ค้า ดำเนินธุรกิจร่วมกันบนพื้นฐานของความเป็นธรรม มุ่งสร้างความไว้วางใจ
ความสัมพันธ์และความร่วมมือที่ดี
เพื่อพัฒนาศักยภาพและประสิทธิภาพในการดำเนินธุรกิจร่วมกันในระยะยาวต่อพนักงาน
สนับสนุนการพัฒนาความสามารถการทำงานระดับมืออาชีพอย่างต่อเนื่อง
ให้ความมั่นใจในคุณภาพชีวิตการทำงานของพนักงานทัดเทียมบริษัทชั้นนำ
เพื่อสร้างความผูกพันต่อองค์กร

3.1 การปฏิบัติต่อผู้มีส่วนได้ส่วนเสียทั้ง 5 กลุ่ม

  3.1.1 ต่อสังคมและสิ่งแวดล้อม

  บริษัทฯ จะให้ความสำคัญต่อการดูแลสังคม
  และสิ่งแวดล้อมในทุกพื้นที่ที่เข้าไปดําเนินธุรกิจด้านงานบริการโรงแรม
  ระดับภาพรวมทั้งในปัจจุบันและในอนาคต
  ผ่านกระบวนการบริหารจัดการโครงการและกิจกรรมเพื่อสังคมที่สำคัญในรูปแบบต่างๆ
  เพื่อสาธารณประโยชน์ ทั้งทางด้าน การพัฒนาสังคมและสิ่งแวดล้อม
  โดยจะสร้างสายงานสื่อสารองค์กรและกิจการเพื่อสังคม เป็นหน่วยงานรับผิดชอบหลัก
  ดูแลตั้งแต่การกำหนดนโยบาย วางแผนกลยุทธ์ประจำปี
  และดำเนินโครงการร่วมกับหน่วยธุรกิจต่างๆ ตลอดจนมีหน้าที่ติดตามผลการดำเนินงาน
  รายงานขึ้นตรงต่อประธานเจ้าหน้าที่บริหาร กรรมการผู้จัดการ

  3.1.2 ผู้ถือหุ้น

  บริษัทฯ จะนำกลยุทธ์การเจริญเติบโตอย่างยั่งยืน (Sustainable Growth Strategy)
  มาใช้ในการบริหารจัดการ เพื่อให้บริษัทฯเป็นองค์กรที่มีความเป็นเลิศในด้านการดำเนินงาน
  (High Performance Organization) โดยตั้งมั่นอยู่บนหลักการกำกับดูแลกิจการที่ดี
  (Corporate governance) ควบคู่ไปกับการดูแลสังคม ชุมชน และสิ่งแวดล้อม (Corporate
  Social Responsibility) เพื่อให้นักลงทุนมั่นใจว่าบริษัทฯจะเป็นบริษัทที่ให้ผลตอบแทนที่ดี
  มีความยั่งยืน เป็นองค์กรที่อยู่คู่สังคมไทยไปอีกนาน

3.1.3 ลูกค้า

  บริษัทฯ คำนึงถึงความพึงพอใจสูงสุดของลูกค้า
  ซึ่งเป็นผู้ที่ซื้อสินค้าและบริการจากบริษัทฯด้วยราคาที่เป็นธรรม มีคุณภาพ มุ่งมั่นพัฒนาสินค้า
  และให้บริการอย่างปลอดภัย ครบวงจร รวดเร็ว มีคุณภาพ เพื่อตอบสนองความต้องการของลูกค้า
  และผู้บริโภคอย่างต่อเนื่อง
  บริษัทฯจึงดำเนินการบริหารจัดการลูกค้าและการตลาดที่มีบริบทสอดคล้องตามวิสัยทัศน์และพันธกิจของ

  บริษัทฯ เพื่อตอบสนองความต้องการและความคาดหวังที่หลากหลายของลูกค้า
  โดยฝ่ายการตลาดจะมีการเก็บรวบรวมฐานข้อมูลลูกค้า
  เพื่อนำบริหารจัดการในเรื่องการส่งเสริมการขายของลูกค้าในบริษัทต่อไป

  3.1.4 คู่ค้า

  บริษัทฯ ให้ความสำคัญกับคู่ค้า อันเป็นผู้มีส่วนได้ส่วนเสียสำคัญที่ช่วยเหลือ
  ในการดำเนินธุรกิจซึ่งกันและกัน
  โดยบริษัทฯจะปฏิบัติต่อคู่ค้าอย่างเสมอภาคบนพื้นฐานของการแข่งขันที่เป็นธรรม
  เคารพสิทธิซึ่งกันและกัน สร้างความสัมพันธ์และความร่วมมืออันดี ปฏิบัติตามสัญญาอย่างเคร่งครัด
  และให้ความสำคัญในกระบวนการจัดซื้อจัดจ้าง ซึ่งเป็นกระบวนการสำคัญในการควบคุมค่าใช้จ่าย
  คุณภาพสินค้า และบริการที่บริษัทฯจะนำมาใช้ดำเนินกิจการ
  มีการกำหนดขั้นตอนการจัดหาพัสดุเพื่อให้เกิดความโปร่งใส ตรวจสอบได้
  และก่อให้เกิดประโยชน์สูงสุด

  บริษัทฯกำหนดให้ผู้เสนอราคาจะต้องปฏิบัติตามกฎระเบียบด้านความปลอดภัยเกี่ยวกับการทำงานและการใช้เครื่องมือตลอดจนระเบียบข้อบังคับต่างๆ
  อย่างเคร่งครัด
  โดยเฉพาะในการทำงานที่มีผลกระทบต่อความปลอดภัยอาชีวอนามัยและสภาพแวดล้อม
  ให้ระมัดระวังในการทำงานเป็นพิเศษ และเข้าเยี่ยมชมกิจการของคู่ค้า
  เพื่อประเมินถึงศักยภาพในการดำเนินงาน โดยเฉพาะด้านความมั่นคง ปลอดภัย
  อาชีวอนามัยและสิ่งแวดล้อม

  นอกจากนั้นบริษัทฯมีความมุ่งมั่นที่จะดำเนินธุรกิจให้เติบโตอย่างยั่งยืนควบคู่ไปกับการกำกับ
  ดูแลกิจการเพื่อชุมชน สังคม และสิ่งแวดล้อม
  เพื่อให้ความตั้งใจดังกล่าวบรรลุตามปณิธานที่ตั้งไว้อย่างมีประสิทธิผล
  บริษัทฯจึงให้ความสำคัญกับการบริหารจัดการห่วงโซ่อุปทาน และพัฒนาให้เกิดขึ้นอย่างเป็นรูปธรรม
  โดยจะดำเนินการวางแผนเกี่ยวกับ “แนวทางการปฏิบัติอย่างยั่งยืนของผู้ค้าของ บริษัทฯ“
  โดยจะกำหนดเนื้อหาและขอบเขตของแนวทางดังกล่าวให้อยู่ภายใต้ข้อกำหนด ข้อบังคับ
  และกฎหมายทั้งหมดที่เกี่ยวข้อง โดยยึดหลักปฏิบัติ 4 ด้าน ดังนี้

  1. จริยธรรม (Business Ethic)

  2. การเคารพสิทธิมนุษยชน (Human Rights)

  3. การดูแลอาชีวอนามัย และความปลอดภัยของลูกจ้าง (Occupational Health and
  Safety)

  4. การบริหารจัดการสิ่งแวดล้อมต่างๆ ที่เกี่ยวข้อง (Environmental Management)

  3.1.5 พนักงาน

  บุคลากรของ บริษัทฯ ทุกคนเป็นส่วนสำคัญที่สุดในการดำเนินธุรกิจ
  บริษัทฯจึงให้ความสำคัญกับพนักงานทุกคนไม่ว่าจะทำงานอยู่ในส่วนใด ฝ่ายใด
  โดยปราศจากการเลือกปฏิบัติ โดย บริษัทฯ ส่งเสริมให้บุคลากร รู้รักสามัคคี ไว้เนื้อเชื่อใจกัน
  ไม่แบ่งฝักแบ่งฝ่าย ปฏิบัติต่อกันอย่างสุภาพ และเคารพในศักดิ์ศรีความเป็นมนุษย์
  โดยการสร้างสภาพแวดล้อมในการทำงานที่ดี มีความปลอดภัย
  จ่ายค่าตอบแทนที่เหมาะสมกับการทำงาน มีสวัสดิการที่ดีให้กับพนักงาน
  และจัดหานวัตกรรมและเทคโนโลยีใหม่มาสนับสนุนการทำงาน
  รวมทั้งไม่ให้เกิดกรณีที่มีลักษณะเป็นการคุกคามทางเพศ
  บริษัทฯส่งเสริมการใช้สิทธิของลูกจ้างตามกฎหมายว่าด้วยสหภาพแรงงาน

  บริษัทฯ มีความเชื่อมั่นว่า การเจริญเติบโตขององค์กรขึ้นอยู่กับพนักงานที่มีคุณภาพ ดังนั้นบริษัทฯ
  จึงมีนโยบายมุ่งเน้นที่จะพัฒนาและปรับปรุงระบบการบริหาร
  และระบบการพัฒนาบุคคลให้มีความทันสมัย สอดคล้องกับเทคโนโลยี
  และเป็นไปตามมาตรฐานสากล เพื่อที่จะเสริมสร้างและพัฒนาให้พนักงาน เป็นทั้งคนดี และคนเก่ง
  โดยให้เป็นไปตามการประกาศของบริษัท เรื่องจรรยาบรรณพนักงาน (Code of Conduct )
  ตลอดจนมีส่วนร่วมในการพัฒนาและช่วยเหลือสังคมโดยส่วนรวม
  และมุ่งเน้นให้พนักงานเป็นกลไกหลักในการพัฒนาให้ บริษัทฯ
  ก้าวไปสู่ความเป็นองค์กรแห่งความเป็นเลิศ (High Performance Organization)
  เพื่อเพิ่มขีดความสามารถในการแข่งขัน และตอบสนองต่อการเปลี่ยนแปลงขององค์กร

3.2 ข้อพิพาทที่สำคัญกับผู้มีส่วนได้ส่วนเสีย

  บริษัทฯ ไม่มี “ข้อพิพาททางกฎหมาย” กับผู้มีส่วนได้เสีย

4. การเปิดเผยข้อมูลและความโปร่งใส

การเปิดเผยข้อมูลเป็นดัชนีชี้วัดความโปร่งใสในการดำเนินการที่สำคัญ
เป็นปัจจัยสำคัญในการสร้างความเชื่อมั่นให้กับนักลงทุนและผู้มีส่วนได้ส่วนเสียทุกฝ่าย บริษัทฯ
จึงให้ความสำคัญกับการเปิดเผยข้อมูลที่ถูกต้อง แม่นยำ
และสร้างช่องทางการเปิดเผยข้อมูลที่หลากหลายเพื่อให้ผู้มีส่วนได้ส่วนเสียทุกฝ่ายสามารถเข้าถึงข้อมูลได้โดยง่าย
รณรงค์ให้กรรมการ ผู้บริหาร
และพนักงานตระหนักถึงความสำคัญของการเปิดเผยข้อมูลและความโปร่งใสในการดำเนินงาน
และสร้างกลไกในการรับเรื่องร้องเรียนที่เหมาะสม
และเป็นธรรมสำหรับทั้งผู้ร้องเรียนและผู้ถูกร้องเรียน

4.1 การรายงานของคณะกรรมการทั้งที่เป็นการเงินและไม่ใช่การเงิน

บริษัทฯ จะวางแผนดำเนินการจัดทำรายงานความยั่งยืน (Corporate Sustainability
Report ) เพื่อสื่อสารนโยบาย แนวทางการบริหารจัดการ และผลการดำเนินงานด้านเศรษฐกิจ
สังคม และสิ่งแวดล้อม เพื่อให้การเปิดเผยข้อมูลมีความเหมาะสมและเฉพาะเจาะจงกับธุรกิจมากขึ้น
เพื่อความถูกต้อง ความโปร่งใส และความน่าเชื่อถือ
และมีเป้าหมายให้มีการดำเนินการต่อเนื่องทุกปี

4.2 ความสัมพันธ์กับผู้ลงทุน

นับตั้งแต่บริษัท ฯ เริ่มเข้าเป็นบริษัทจดทะเบียนในตลาดหลักทรัพย์ บริษัทฯ
จัดให้มีหน่วยงานฝ่ายลงทุนสัมพันธ์ (Investor Relations Department)
ที่ทำหน้าที่เป็นศูนย์กลางในการเปิดเผยข้อมูลสำคัญต่อผู้ลงทุนและดูแลกระบวนการรายงานทางการเงิน
เช่น การนำเสนอผลการดำเนินงาน งบการเงิน สารสนเทศที่ บริษัทฯ แจ้งต่อตลาดหลักทรัพย์ฯ
รวมถึงมีการทำบทรายงานและการวิเคราะห์ของฝ่ายบริหาร (MD&A) รายไตรมาส
ซึ่งแสดงสถานภาพผลการดำเนินงานและแนวโน้มในอนาคตของ บริษัทฯ
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกัน
สม่ำเสมอและครบถ้วนตามความเป็นจริง และในอนาคต ข้อมูลเกี่ยวกับธุรกิจและผลการดำเนินงาน
ผลประกอบการรายไตรมาส การกำกับดูแลกิจการที่ดี และกิจกรรมที่สำคัญในช่วงเวลานั้นของบริษัทฯ
ต่อผู้ถือหุ้น ทั้งนี้ผู้ลงทุนสามารถติดต่อกับหน่วยงานได้โดยตรง หรือผ่านทางเว็บไซต์ของ บริษัทฯ
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ
ประกอบด้วยข้อมูลสำคัญๆ อาทิ

  • รายงานประจำปี / แบบแสดงรายการประจำปี(แบบ 56-1)

  • ข้อมูลโครงการลงทุนที่สำคัญ

  • การจัดซื้อจัดจ้าง

  • การแถลงทิศทางนโยบายขององค์กรโดยผู้บริหาร

  • การดำเนินการตามนโยบายรัฐ

  • แผนงานที่สำคัญ

  • นโยบายการกำกับดูแลกิจการที่ดีและกิจกรรมส่งเสริม

  • ผลการดำเนินงานด้านการเงิน

  • ผลการดำเนินงานที่ไม่ใช่ด้านการเงิน

  4.3 การต่อต้านทุจริต

  ขณะนี้ บริษัทฯ
  อยู่ในกระบวนการในการแสดงเจตนารมณ์เป็นแนวร่วมปฏิบัติของภาคเอกชนไทยในการต่อต้านการทุจริต
  (Private Sector Collective Action Coalition against Corruption)
  ซึ่งเป็นโครงการระดับชาติที่ได้รับการสนับสนุนจากรัฐบาลและสำนักงานคณะกรรมการป้องกันและปราบปรามการทุจริตแห่งชาติ
  (ป.ป.ช.)

5. ระบบติดตามและประเมินผล (Monitoring & Evaluation)

ระบบการตรวจสอบภายใน

สำนักตรวจสอบภายใน เป็นหน่วยงานอิสระ รายงานขึ้นตรงต่อคณะกรรมการตรวจสอบ
ทำหน้าที่ในการสร้างความเชื่อมั่น (Assurance) และให้คำปรึกษา (Consulting)
เพื่อให้กระบวนการทำงานภายในองค์กรมีการกำกับดูแลกิจการ
การบริหารความเสี่ยงและการควบคุมภายในที่ดี บรรลุวัตถุประสงค์การดำเนินงานขององค์กร
สำนักตรวจสอบภายในมีการวางแผนการตรวจสอบภายในประจำปี และแผนการตรวจสอบระยะยาว
1 ปี โดยการจัดทำแผนการตรวจสอบเป็นไปตามทิศทางกลยุทธ์ทางธุรกิจ (Business Strategic
Direction) และความเสี่ยงที่สำคัญที่ส่งผลกระทบต่อการดำเนินงาน (Risk-Based Approach)
โดยครอบคลุมกระบวนการการดำเนินธุรกิจทั้งของ บริษัทฯ
และรายงานผลการตรวจสอบให้แก่คณะกรรมการตรวจสอบเพื่อพิจารณา
รวมถึงการรายงานต่อคณะกรรมการบริษัท และหน่วยงานกำกับดูแลเป็นประจำทุกไตรมาส
โดยมีการติดตามผลการปฏิบัติตามข้อเสนอแนะที่พบจากการตรวจสอบอย่างสม่ำเสมอ
ทั้งนี้ในการปฏิบัติงานของสำนักตรวจสอบภายในไม่มีข้อจำกัดในการแสดงความเห็นและไม่มีประเด็นที่มีความขัดแย้ง

นอกจากนี้ยังมีสำนักตรวจสอบภายในทำการสอบทานเพื่อสร้างความมั่นใจได้ว่าการควบคุมภายในที่มีอยู่มีความเพียงพอเหมาะสม
และมีการปฏิบัติอย่างสม่ำเสมอ
โดยมีคณะกรรมการตรวจสอบทำหน้าที่ในการสอบทานผลการประเมินการควบคุมภายในเป็นประจำทุกปี
ในกรณีพบข้อที่ควรปรับปรุงได้มีการกำหนดวิธีปฏิบัติเพื่อให้ความมั่นใจว่า
ข้อตรวจพบจากการตรวจสอบและการสอบทานได้รับการดำเนินการปรับปรุงแก้ไขอย่างทันท่วงที
ในส่วนของการประเมินการควบคุมภายในด้านบัญชีการเงิน
มีการตรวจสอบและสอบทานโดยสำนักงาน ดี ไอ เอ ซึ่งเป็นผู้ตรวจสอบภายนอก
และนำเสนอผลการตรวจสอบ/สอบทานแก่คณะกรรมการตรวจสอบเพื่อพิจารณา
เป็นรายไตรมาสและรายปี

คณะกรรมการตรวจสอบได้สอบทานรายงานงบการเงิน
และรายงานผลการประเมินการควบคุมภายใน
ซึ่งประเมินโดยผู้บริหารและสำนักตรวจสอบภายในอย่างสม่ำเสมอ
ไม่พบประเด็นปัญหาหรือข้อบกพร่องที่เป็นสาระสำคัญ ซึ่งสอดคล้องกับความเห็นของผู้สอบบัญชีของ
บริษัทฯ ว่ารายงานงบการเงิน และระบบการควบคุมภายในของ บริษัทฯ
มีความเพียงพอและมีประสิทธิผลทางธุรกิจ

11.การควบคุมภายในและการบริหารจัดการความเสี่ยง

ระบบการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

สำนักตรวจสอบภายใน เป็นหน่วยงานอิสระ รายงานขึ้นตรงต่อคณะกรรมการตรวจสอบ
ทำหน้าที่ในการสร้างความเชื่อมั่น (Assurance) และให้คำปรึกษา (Consulting)
เพื่อให้กระบวนการทำงานภายในองค์กรมีการกำกับดูแลกิจการ
การบริหารความเสี่ยงและการควบคุมภายในที่ดี บรรลุวัตถุประสงค์การดำเนินงานขององค์กร
สำนักตรวจสอบภายในมีการวางแผนการตรวจสอบภายในประจำปี และแผนการตรวจสอบระยะยาว
1 ปี โดยการจัดทำแผนการตรวจสอบเป็นไปตามทิศทางกลยุทธ์ทางธุรกิจ (Business Strategic
Direction) และความเสี่ยงที่สำคัญที่ส่งผลกระทบต่อการดำเนินงาน (Risk-Based Approach)
โดยครอบคลุมกระบวนการการดำเนินธุรกิจทั้งของ บริษัทฯ และบริษัทย่อย
และรายงานผลการตรวจสอบให้แก่คณะกรรมการตรวจสอบเพื่อพิจารณา
รวมถึงการรายงานต่อคณะกรรมการบริษัท และหน่วยงานกำกับดูแลเป็นประจำทุกไตรมาส
โดยมีการติดตามผลการปฏิบัติตามข้อเสนอแนะที่พบจากการตรวจสอบอย่างสม่ำเสมอ
ทั้งนี้ในการปฏิบัติงานของสำนักตรวจสอบภายในไม่มีข้อจำกัดในการแสดงความเห็นและไม่มีประเด็นที่มีความขัดแย้ง

นอกจากนี้ยังมีสำนักตรวจสอบภายในทำการสอบทานเพื่อสร้างความมั่นใจได้ว่าการควบคุมภายในที่มีอยู่มีความเพียงพอเหมาะสม
และมีการปฏิบัติอย่างสม่ำเสมอ
โดยมีคณะกรรมการตรวจสอบทำหน้าที่ในการสอบทานผลการประเมินการควบคุมภายในเป็นประจำทุกปี
ในกรณีพบข้อที่ควรปรับปรุงได้มีการกำหนดวิธีปฏิบัติเพื่อให้ความมั่นใจว่า
ข้อตรวจพบจากการตรวจสอบและการสอบทานได้รับการดำเนินการปรับปรุงแก้ไขอย่างทันท่วงที
ในส่วนของการประเมินการควบคุมภายในด้านบัญชีการเงิน
มีการตรวจสอบและสอบทานโดยสำนักงาน ดี ไอ เอ ซึ่งเป็นผู้ตรวจสอบภายนอก
และนำเสนอผลการตรวจสอบ/สอบทานแก่คณะกรรมการตรวจสอบเพื่อพิจารณา
เป็นรายไตรมาสและรายปี

คณะกรรมการตรวจสอบได้สอบทานรายงานงบการเงิน
และรายงานผลการประเมินการควบคุมภายใน
ซึ่งประเมินโดยผู้บริหารและสำนักตรวจสอบภายในอย่างสม่ำเสมอ
ไม่พบประเด็นปัญหาหรือข้อบกพร่องที่เป็นสาระสำคัญ ซึ่งสอดคล้องกับความเห็นของผู้สอบบัญชีของ
บริษัทฯ ว่ารายงานงบการเงิน และระบบการควบคุมภายในของ บริษัทฯ
มีความเพียงพอและมีประสิทธิผลทางธุรกิจ

คณะกรรมการตรวจสอบ บริษัท แมนดารินโฮเต็ล จำกัด (มหาชน)
ประกอบด้วยกรรมการอิสระของบริษัท 3 ท่าน โดยคณะกรรมการตรวจสอบทุกท่านไม่ได้เป็นผู้บริหาร
พนักงาน หรือที่ปรึกษาใดๆ ของบริษัท ดังนี้

1. นางโชติมา สัชฌุกร ประธานคณะกรรมการตรวจสอบและกรรมการอิสระ

2. นายประสิทธิ จิตธรรมสถาพร กรรมการตรวจสอบและกรรมการอิสระ

3. นายทรงเกียรติ มธุพยนต์ กรรมการตรวจสอบและกรรมการอิสระ

คณะกรรมการตรวจสอบ
ได้ปฏิบัติงานตามหน้าที่และความรับผิดชอบตามที่ได้รับมอบหมายจากคณะกรรมการบริษัท
ซึ่งสอดคล้องกับแนวปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

ในปี 2556
คณะกรรมการตรวจสอบได้มีการประชุมพิจารณาประเด็นที่เป็นสาระสำคัญด้วยความเป็นอิสระ
ร่วมกับคณะกรรมการบริหาร ผู้ตรวจสอบภายใน และผู้สอบบัญชีเข้าร่วมในวาระที่เกี่ยวข้อง
ผลการปฏิบัติงานของคณะกรรมตรวจสอบมีสาระสำคัญสรุปได้ดังนี้

1.  การสอบทานงบการเงินรายไตรมาส และงบการเงินประจำปี 2556
    คณะกรรมการตรวจสอบได้สอบทานงบการเงินดังกล่าว
    เพื่อให้มั่นใจว่ารายงานทางการเงินของบริษัท ได้จัดทำขึ้นอย่างถูกต้องตามควรในสาระสำคัญ
    มีการเปิดเผยข้อมูลอย่างเพียงพอ และเป็นไปตามมาตรฐานการบัญชีที่รับรองโดยทั่วไป

2.  การกำกับดูแลงานตรวจสอบภายใน
    คณะกรรมการตรวจสอบได้สอบทานให้บริษัทมีระบบควบคุมภายในที่มีประสิทธิผลเหมาะสม
    และป้องกัน หรือลดความเสี่ยงที่อาจจะเกิดขึ้น
    และแนะนำให้ว่าจ้างผู้ตรวจสอบภายในจากผู้เชี่ยวชาญภายนอกมาตรวจสอบร่วมกับผู้ตรวจสอบภายในของบริษัท
    เพื่อให้การควบคุมมีประสิทธิผลมากยิ่งขึ้น

3.  คณะกรรมการตรวจสอบได้สอบทานการปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฏหมายที่เกี่ยวข้องกับธุรกิจของบริษัทเป็นไปอย่างถูกต้อง
    ไม่พบข้อบกพร่องที่เป็นสาระสำคัญ

4.  คณะกรรมการตรวจสอบได้ประเมินผลการปฏิบัติงานของผู้สอบบัญชีในปีที่ผ่านมา
    เห็นว่าปฏิบัติงานด้วยความรู้ความสามารถและมีประสิทธิภาพ
    จึงเสนอคณะกรรมการบริษัทขออนุมัติจากที่ประชุมใหญ่ผู้ถือหุ้น แต่งตั้งผู้สอบบัญชีจากบริษัท
    สอบบัญชี ดี ไอ เอ อินเตอร์เนชั่นแนล จำกัด
    เป็นผู้สอบบัญชีของบริษัทและพิจารณาค่าตอบแทนของปี 2557

ปัจจัยความเสี่ยง

ปัจจัยภายใน

1. ด้านธุรกิจโรงแรม

1.1การกระจุกตัวของลูกค้าโรงแรมบางแห่งมีการกระจุกตัวของลูกค้าที่มาใช้บริการเพียงบางสัญชาติ
เช่นตลาดญี่ปุ่น ตลาดยุโรป เป็นต้น ซึ่งถ้าประเทศดังกล่าวประสบปัญหาทางเศรษฐกิจ

ก็อาจทำให้ทางโรงแรมมีผลกระทบต่อรายได้หลักของโรงแรมดังกล่าวแต่บริษัทได้พยายามขยายฐานลูกค้าไปยังตลาดอื่นๆ
เพื่อลดความเสี่ยงลง

1.2 การพึ่งพิงกับกลุ่มลูกค้าของบริษัทจากบริษัทท่องเที่ยวและสายการบิน
ถึงแม้จะเป็นกลุ่มลูกค้าที่มีราคาค่อนข้างต่ำแต่มีส่วนแบ่งการตลาดที่สูง
หากกลุ่มลูกค้าเหล่านี้หันไปใช้บริการโรงแรมอื่นจะส่งผลกระทบกับบริษัทโดยตรง
บริษัทได้ลดความเสี่ยงโดยมีการขายผ่านเว็บไซต์ mandarin-bkk.com ของบริษัท
การส่งข่าวสารออนไลน์ และการขายผ่านสายตรง

ปัจจัยภายนอก

1. การแข่งขัน

1.1 ห้องพัก ธุรกิจโรงแรมในหลายๆ แห่งมีภาวะการณ์แข่งขันสูง จำนวนห้องพักเกินกว่าความ

ต้องการ ทำให้ส่วนแบ่งทางการตลาดบางส่วนได้กระจายให้โรงแรมที่สร้างขึ้นมาใหม่
นอกจากนี้เซอร์วิส

อพาร์ตเม้นท์ หรือแม้กระทั่งโรงพยาบาลเอกชนในหลายๆ
แห่งได้เปลี่ยนรูปแบบการให้บริการแบบใหม่

มีผลทำให้ธุรกิจดังกล่าว เป็นคู่แข่งในธุรกิจโรงแรมเช่นกัน

1.2 ห้องอาหาร ในปัจจุบันมีร้านอาหารนอกโรงแรมเกิดขึ้นมากและมีรูปโฉมที่แตกต่างกัน

และลูกค้าปัจจุบันหันไปนิยมใช้บริการห้องอาหารรูปแบบใหม่มากขึ้นทำให้ส่วนแบ่งการตลาดด้านอาหารและเครื่องดื่มได้กระจายไปด้วยทั้ง
2 กรณีบริษัทได้พยายามลดความเสี่ยง โดยการเน้นการให้บริการแก่ลูกค้า ให้เกิดความประทับใจ
เพื่อรักษาฐานลูกค้าเดิมไว้ และทำการตลาดในการแสวงหาลูกค้าใหม่ๆ
และมีการพัฒนาบุคลากรโดยจัดฝึกอบรมให้มีความรู้ด้านบริการอย่างสม่ำเสมอ
ซึ่งเป็นหัวใจสำคัญของธุรกิจ รวมทั้งการปรับปรุงโรงแรมให้มีความทันสมัย
และอำนวยความสะดวกสบายให้แก่ลูกค้า

2. เศรษฐกิจ การเมือง สงคราม การก่อการร้าย
และสถานการณ์ท่องเที่ยวของประเทศไทยปัจจัยที่มีผลต่อเศรษฐกิจ การเมือง สงคราม
การก่อการร้าย และความไม่มั่นคงภายในประเทศ ซึ่งมีผลกระทบต่ออุตสาหกรรมท่องเที่ยว
และธุรกิจโรงแรมโดยตรง เนื่องจากธุรกิจโรงแรมเป็นธุรกิจที่อ่อนไหวต่อผลกระทบต่างๆ
ซึ่งจะส่งผลกระทบต่อรายได้ธุรกิจโรงแรมของบริษัทฯบริษัทตระหนักถึงความเสี่ยงดังกล่าว
เพราะไม่สามารถควมคุมได้
จึงพยายามหาแนวทางการกระจายความเสี่ยงโดยการเพิ่มรายได้จากนักท่องเที่ยวจากภูมิภาคอื่นๆ
เช่น ตะวันออกกลาง ยุโรป และอื่นๆ

3. สภาวะแวดล้อม อุตสาหกรรมการท่องเที่ยวและโรงแรม
มีความอ่อนไหวอย่างมากต่อสิ่งแวดล้อมทั้งภายในประเทศและภายนอกประเทศ
บริษัทได้ให้ความสำคัญต่อการอนุรักษ์และรักษาสิ่งแวดล้อมต่างๆ ของประเทศ
เช่นการเข้าร่วมในโครงการใบไม้สีเขียวกับการไฟฟ้าอย่างต่อเนื่องความเสี่ยงที่เกิดจากปัจจัยภายนอกเป็นความเสี่ยงที่ไม่สามารถควบคุมหรือป้องกันได้
ดังนั้นบริษัทจึงได้คำนึงถึงความเสี่ยงดังกล่าวหากเกิดขึ้นจะส่งผลต่อธุรกิจอย่างไร
และวางแผนงานในการป้องกัน

12. รายการระหว่างกัน

- ไม่มี -